text: Efterlyst mand fundet
  30 marts 2010 kl. 13.55
  Den efterlyste mand Niels Henning Christensen er nu fundet i live.
  91-årige Niels Henning Christensen, der i går forsvandt fra sin bopæl på plejehjemmet Egebo i Daugård er nu fundet. Sydøstjyllands Politi oplyser, at den demente mand blev fundet omkring to kilometer øst for Daugård, noget forkommen, men i live. Han er nu kørt blevet kørt til sygehuset.
   
  Eftersøgningen, der blev genoptaget efter en resultatløs nat, blev foretaget med både hunde og helikopter, og politiet var bekymrede for den ældre herre, der nåede at være forsvundet i næsten 24 timer.
  